Angelica Moser

| Angelica Moser |
| --- | --- |

Henkilötiedot
Syntynyt: 9. lokakuuta 1997 (ikä 27)
Yleisurheilija
Pituus:  169  cm
Paino:  65 kg
Laji:  seiväshyppy
Seura:  LC Zürich
Ennätykset:  Ulkona: 488 cm   Sisällä: 480 cm
 Tietolaatikko päivitetty 10. maaliskuuta 2025 
Aiheesta muualla
Timanttiliiga
  [ Muokkaa Wikidatassa ]   
| Mitalit> Maa:  Sveitsi.Naisten yleisurheilu.EM-kilpailut  | Mitalit> Maa:  Sveitsi.Naisten yleisurheilu.EM-kilpailut  | Mitalit> Maa:  Sveitsi.Naisten yleisurheilu.EM-kilpailut  | Maa:  Sveitsi> Naisten yleisurheilu. |
| --- | --- | --- | --- |
|  Kultaa | Rooma 2024 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Toruń 2021 | seiväshyppy |  |
|  Kultaa | Apeldoorn 2025 | seiväshyppy |  |
Angelica Moser (s. 9. lokakuuta 1997) on sveitsiläinen yleisurheilija, joka kilpailee seiväshypyssä. Hän voitti seiväshypyn EM-kultaa Rooman EM-kilpailuissa 2024.
Hänen isänsä Severin on entinen kymmenottelija ja äitinsä Monika entinen seitsenottelija. Hänen siskonsa Jasmine on myös seiväshyppääjä.
Moser voitti kultaa Euroopan nuorten olympiafestivaaleilla 2013 tuloksella 407 ja Nanjiangin nuorten kesäolympialaisissa 2014 ylitettyään 436 cm. Prahan EM-hallikilpailuissa 2015 ja Pekingin MM-kilpailuissa 2015 hän ei selviytynyt karsinnasta finaaliin. Eskilstunan alle 20-vuotiaiden EM-kilpailuissa 2015 hän voitti kultaa tuloksella 435. Amsterdamin EM-kilpailuissa 2016 hän sijoittui finaalissa seitsemänneksi tuloksella 445 cm, joka sivusi hänen karsinnassa hyppäämäänsä omaa ennätystä.
Moser voitti kultaa Bydgoszczin alle 20-vuotiaiden maailmanmestaruuskilpailussa vuonna 2016 tuloksella 455 cm (alle 20-vuotiaiden Sveitsin ennätys). Rio de Janeiron olympialaisissa 2016 hän karsiutui loppukilpailusta. Belgradin EM-hallikilpailuissa 2017 hän sijoittui 11:nneksi. Hän voitti samana vuonna alle 23-vuotiaiden Euroopan-mestaruuden Bydgoszczissa tuloksella 455 cm. Lontoon MM-kilpailuissa 2017 ja Berliinin EM-kilpailuissa 2018 hän karsiutui loppukilpailusta. Hän sijoittui neljänneksi Glasgow'n sisäratojen EM-kilpailuissa 2019 ennätyksellään 465 cm. Hän voitti samana vuonna alle 23-vuotiaiden Euroopan-mestaruuden Gävlessä ja sijoittui 13:nneksi Dohan MM-kilpailuissa.
Moser voitti sisäratojen Euroopan-mestaruuden Toruńissa 2021 ennätyksellään 475 cm. Samana vuonna käydyissä Tokion olympialaisissa hän karsiutui loppukilpailusta. Belgradin sisäratojen MM-kilpailuissa 2022 hän sijoittui neljänneksi. Eugenen ulkoratojen MM-kilpailuissa 2022 hän oli kahdeksas tuloksella 460 cm, Münchenin EM-kilpailuissa 2022 neljäs tuloksella 455 cm ja Istanbulin sisäratojen EM-kilpailuissa 2023 kuudes tuloksella 445 cm. Budapestin MM-kilpailuissa 2023 Moser sijoittui viidenneksi ulkoratojen ennätystuloksellaan 475 cm. Sisäratojen MM-kilpailuissa Glasgow'ssa 2024 Moser oli neljäs ennätystään sivuavalla tuloksella 475 cm.
Rooman EM-kilpailuissa 2024 Moser eteni loppukilpailuun tuloksella 450 cm. Loppukilpailussa Moser ylitti aloituskorkeutensa 443 cm vasta kolmannella yrityksellään, mutta eteni lopulta aina silloiseen ennätyskorkeuteensa 478 cm, jonka hän ylitti ensimmäisellään. Tulos riitti lopulta EM-kultaan, kun Kreikan Aikateríni Stefanídi ja Ison-Britannian Molly Caudery jäivät tulokseen 473 cm. Pariisin olympialaisissa 2024 Moser sijoittui neljänneksi tuloksella 480 cm.
Appeldoornin sisäratojen EM-kilpailuissa 2025 Moser ylitti korkeuden 480 cm ensimmäisellään ja voitti uransa toisen sisäratojen Euroopan mestaruuden.
Hän saavutti Sveitsin mestaruuskisoissa kultaa vuosina 2017, 2018, 2019, 2020, 2021, 2022, 2023 ja 2024, hopeaa vuosina 2013 ja 2015 sekä pronssia vuosina 2012 ja 2014. Hän saavutti Sveitsin sisärätojen mestaruuskisoissa kultaa vuosina 2017, 2018, 2019, 2020, 2021, 2022, 2023, 2024 ja 2025 sekä hopeaa vuosina 2013, 2014, 2015 ja 2016.
Hänen ennätyksensä ulkoradoilla on Monacon Timanttiliigan osakilpailussa 2024 ylitetty 488 cm. Tulos on myös Sveitsin ennätys.